Title: Zxczxc
Author: Karol Bergmann
Last saved by: Babiaková Lýdia
Company: FEI

Príloha č.  k  č. /-I

Príloha č. 5 k Smernici č. 28/2015

Správa zo zahraničnej pracovnej cesty 
1.	Účastníci ZPC:
 Mgr. Lýdia Babiaková, štátna radkyňa, – sekcia štátnej starostlivosti o šport MŠVVaŠ SR, Stromová 9 Bratislava

2.	Zahraničná pracovná cesta:
Štát: Belgicko
Miesto: Brusel, Rada EÚ 
Dátum: 27.05.2017
Účel cesty: 6. zasadnutie pracovnej skupiny pre šport Rady EÚ (MT PRES)
Spôsob financovania: MŠVVaŠ SR a Rada EÚ 

3.	Rámcový program pobytu:
27.04.2017 6.  - zasadnutie pracovnej skupiny pre šport Rady EÚ 
Delegácia sa zúčastnila na poobedňajšej časti zasadnutia, na ktorom hlavnou témou diskusie bola finalizácia návrhu tretieho plánu EÚ pre šport (1. júla 217 – 31. decembra 2020). Ku koncu diskusie maltské predsedníctvo predložilo podklady a otázky k diskusii ministrov na zasadnutí Rady EÚ. Na záver nastávajúce estónske predsedníctvo informovalo o prioritách a plánovaných podujatiach v rámci estónskeho predsedníctva (1.07.-31.12.2017)
 
4.	Stručný priebeh rokovaní:
	Posledné zasadnutie pracovnej skupiny pre šport Rady EÚ v rámci maltského predsedníctva sa sústredilo v poobedňajšej časti na finalizáciu Tretieho pracovného plánu EÚ pre šport (1.07.2017 – 31.12.2020). Pred finalizáciou predmetného pracovného plánu doznievala diskusia k téme antidopingu, konkrétne pripravovala sa spoločná pozícia EÚ k obsahu tém programu zasadnutia Správnej rady WADA (Svetová antidopingová agentúra), ktorá bude mať zasadnutie 17. – 18. mája 2017 v Montreale. Medzi hlavné body diskusie k téme antidopingu bolo postavenie WADA, ako jediného svetového regulátora a koordinátora v oblasti antidopingu. Podpora antidopingu na svetovej úrovni sa týka zriadenia nezávislého testovacieho orgánu, ktorý by mal byť financovaný športovým hnutím, zriadený mimo štruktúr WADA a zodpovedný za nezávislé testovanie v medzinárodných športových federáciách. Ďalej je to implementácia a podpora biologických krvných pasov v súlade s EU legislatívou ohľadom ochrany osobných údajov. V budúcom období je veľmi dôležitá kooperácia medzi WADA, Radou Európy a UNESCO. Pripravuje sa plán revízie Svetového antidopingového kódexu, kde bude dôležitá spolupráca EÚ s ostatnými zainteresovanými stranami v boji proti dopingu.
Pri finalizácii pracovného plánu EÚ pre šport bol dosiahnutý konsenzus. V diskusii boli upravené jednotlivé  obsahové  náplne a metódy práce v rámci stanovených priorít EÚ v oblasti športu na nasledovné obdobie (1. júla 2017 – 31. decembra 2017 2017). Ohľadom počtu expertných skupín v rámci predloženého plánu sa zástupcovia členských štátov zhodli na dvoch (integrita športu a rozvoj ľudských zdrojov v športe). K téme športovej diplomacie sa dosiahol taktiež konsenzus a prítomní sa zhodli, že follow up k téme športovej diplomacie sa bude  realizovať prostredníctvom EK štúdie „Šport v rámci podpory externých vzťahov EÚ“ a seminára EK, ktorý bude nadväzovať na predmetnú štúdiu. 
Na záver zasadnutia nastávajúce estónske predsedníctvo informovalo o prioritách a plánovaných podujatiach v rámci estónskeho predsedníctva v Rade EÚ. V oblasti športu bude hlavnou prioritou bude úloha trénerov v spoločnosti. Túto prioritnú tému viacej rozpracuje konferencia v rámci estónskeho predsedníctva, ktorá sa bude konať v Talline od 12.-13. Júla 2017. Po konferencii sa uskutoční neformálne zasadnutie generálnych riaditeľov športu EÚ (13.-14.júla 2017). Ďalšia konferencia o telesnej výchove a dvojitých kariérach športovcov sa v rámci estónskeho predsedníctva bude konať od 21.-22. septembra 2017 v Tartu.

Odporúčané závery:
•	Spolupracovať s ADA SR pri poskytovaní informácií  súvisiacich s implementáciou Svetového antidopingového programu v SR a príprave stanovísk k otázkam WADA a členstve SR vo WADA
•	Podporovať športové zväzy v rámci ich vecnej pôsobnosti v oblasti vzdelávania trénerov
•	Koordinovať zabezpečenie aktívnej účasti SR odborníkov v rámci činnosti nastávajúcich expertných skupín EÚ pre oblasť športu (podľa pracovného plánu pre šport EÚ) 
•	Pripraviť podklady a účasť na neformálne zasadnutie generálnych riaditeľov EÚ pre šport.
Prehľad prinesenej dokumentácie a miesto jej uloženia
	Pracovné materiály sú uložené na sekcii štátnej starostlivosti o šport MŠVVaŠ SR. 
Osobitne vyhodnotený očakávaný prínos ZPC
SR ako členský štát EÚ sa priamo podieľa na príprave agendy EÚ v oblasti športu a diskusii v rámci zasadnutí pracovnej skupiny pre šport a Rady EÚ a pri príprave návrhov dokumentov EÚ pre oblasť športu (závery alebo odporúčania Rady EÚ). 
Spôsob zverejnenia výsledkov ZPC, prenos získaných informácií
	Informácie o rokovaní boli postúpené v rámci sekcie štátnej starostlivosti o šport  na zasadnutí sekcie a zverejnené na webovom sídle MŠVVaŠ SR.

Súhlasím so zverejnením správy na internete.

Správu vypracovala: Mgr. Lýdia Babiaková
Dátum: 12.05.2017

Správu schválil: PaedDr. Božena Gerhátová, GRS ...............................................
                            Mgr. Dušan Ťažký, PR OŠ ..........................................................